Христо Смирненски
Сестрите

chitanka.info

Сестрите[0]

Едната блондинка е редка,

тя къпе ме в поглед сапфирен,

сестра й — безумна брюнетка,

гори ме в смеха си немирен.

Едната е нежна и сладка,

а другата — властно красива!…

Коя ли? — Ужасна загадка —

челото ми пот го избива.

Коя ли? Умът туй не знае!

Но ум в любовта е сърцето,

сърцето съвсем се не мае —

то храбро избира и двете.

[0] Публикация: Българан. Седмично хумористично списание. София, г. VII, бр. 37 от [9 септември] 1922 г., с подпис: Вилмон. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.